Kotnikova ulica 28, 1000 Ljubljana T: 01 369 77 00

F: 01 369 78 32

 E: gp.mddsz@gov.si

 [www.mddsz.gov.si](http://www.mddsz.gov.si)

|  |
| --- |
| Številka: 0071-4/2017 |
| Ljubljana, 14. 12. 2017 |
| EVA 2017-2611-0050 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja – predlog za obravnavo**  |
| **1. Predlog sklepov vlade:** |
| Na podlagi šestega odstavka 49.a člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17 in 54/17) je Vlada Republike Slovenije na \_\_\_ seji dne \_\_\_ sprejela naslednji SKLEP1. Vlada Republike Slovenije je izdala Uredbo o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja, ki se objavi v Uradnem listu Republike Slovenije.
2. Vlada Republike Slovenije nalaga Ministrstvu za javno upravo in Ministrstvu za delo, družino, socialne zadeve in enake možnosti, da pripravita predlog sprememb in dopolnitev Uredbe o plačah direktorjev v javnem sektorju v roku, ki bo omogočal Vladi Republike Slovenije, da Uredbo o plačah direktorjev v javnem sektorju sprejme tri mesece pred začetkom uporabe Zakona o spremembah in dopolnitvah Zakona o socialnem varstvu (ZSV-H).

mag. Lilijana KozlovičGENERALNA SEKRETARKASklep prejmejo:* Ministrstvo za delo, družino, socialne zadeve in enake možnosti,
* Ministrstvo za finance,
* Ministrstvo za javno upravo,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Anja Kopač Mrak, ministrica,
* Martina Vuk, državna sekretarka,
* Špela Isop, namestnica generalne direktorice,
* mag. Tanja Skornšek Pleš, podsekretarka, vodja sektorja.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * dr. Anja Kopač Mrak, ministrica,
* Martina Vuk, državna sekretarka,
* Peter Pogačar, državni sekretar,
* Špela Isop, namestnica generalne direktorice,
* mag. Tanja Skornšek Pleš, podsekretarka, vodja sektorja.
 |
| **5. Kratek povzetek gradiva:** |
| Ta uredba določa centre za socialno delo, njihov sedež in teritorialno pristojnost ter enote centra za socialno delo in njihovo območje delovanja.Glede na to, da bodo enote centrov za socialno delo organizirane na enakih območjih kot upravne enote (kot določa 3. člen te uredbe) z izjemo enot Maribor – Center in Maribor – Tezno, ki bosta organizirani na območjih določenih krajevnih skupnosti, občin in mestnih četrti, je potrebno določiti območja, na katerih bodo enote centrov za socialno delo delovale. Pri določitvi območja delovanja notranjih organizacijskih enot centrov za socialno delo se bo upoštevala določba 81. člena Zakona o socialnem varstvu o določitvi krajevne pristojnosti centrov za socialno delo.Glede na to, da bodo centri za socialno delo poslovali na enotah, kjer se bo opravljala večina strokovnega dela (socialno varstvene storitve, javna pooblastila in druge naloge), bodo po 5. členu uredbe stranke imele možnost, da jih bo obravnavala druga enota. Stranka, na zahtevo katere se je postopek uvedel, ali enota centra za socialno delo bo lahko predlagala, da se določi drugo enoto znotraj istega centra za socialno delo za vodenje določenega postopka. O predlogu bo s sklepom odločil direktor centra za socialno delo.Pravno podlago za izdajo te uredbe predstavlja šesti odstavek novega 49.a člena Zakona o socialnem varstvu (2. člen Zakona o spremembah in dopolnitvah Zakona o socialnem varstvu (ZSV-H), ki je bil objavljen v Uradnem listu RS, št. 54/2017 z dne 29. 9. 2017).Zaradi izvedbe reorganizacije centrov za socialno delo je bil s strani Ministrstva za delo, družino, socialne zadeve in enake možnosti podan predlog, da se v Uredbi o plačah direktorjev v javnem sektorju, ki je trenutno v fazi priprave sprememb, predvidi prehodno obdobje in se uredijo plačni razredi direktorjev centrov za socialno delo pred reorganizacijo centrov za socialno delo in po njej. Ker ureditev prehodnega obdobja ni bila mogoča, se predlaga, da Vlada Republike Slovenije hkrati s sprejemom Uredbe o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja, zaveže Ministrstvo za javno upravo in Ministrstvo za delo, družino, socialne zadeve in enake možnosti, da pripravita predlog sprememb in dopolnitev Uredbe o plačah direktorjev v javnem sektorju v roku, ki bo omogočal vladi, da Uredbo o plačah direktorjev v javnem sektorju sprejme tri mesece pred začetkom uporabe Zakona o spremembah in dopolnitvah Zakona o socialnem varstvu (ZSV-H). Uredba o plačah direktorjev v javnem sektorju mora biti sprejeta najkasneje do imenovanja v.d. direktorjev centrov za socialno delo (to je tri mesece pred začetkom uporabe ZSV-H), saj bo spremenjena uredba pravna podlaga za določitev plačnih razredov novo imenovanih direktorjev centrov za socialno delo. Do imenovanja direktorjev centrov za socialno delo pa bo omenjena uredba tudi pravna podlaga za določitev plač v.d. direktorjev.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Zaradi uresničitve ključnih ciljev reorganizacije centrov za socialno delo bo potrebno združevanje (spojitev) centrov za socialno delo v večje centre za socialno delo. Pravno podlago za izvedbo organizacijskega vidika reorganizacije centrov za socialno delo predstavlja Zakon o spremembah in dopolnitvah Zakona o socialnem varstvu (ZSV-H), ki je bil objavljen v Uradnem listu RS, št. 54/2017 z dne 29. 9. 2017. Ministrica, pristojna za socialno varstvo, je dne 16. 12. 2016 predstavila reorganizacijo centrov za socialno delo predstavnikom Skupnosti občin Slovenije, Združenja občin Slovenije in Združenja mestnih občin Slovenije. Tekom javne obravnave od 22. 12. 2016 do 15. 2. 2017 je potekalo tudi usklajevanje s predstavniki občin glede določitve centrov za socialno delo, njihovega sedeža in enot centrov za socialno delo. Spomladi 2017 so bili centri za socialno delo, njihov sedež, teritorialna pristojnost in enote centrov za socialno delo v največji možni meri usklajeni s predstavniki občin. Usklajeni predlog Uredbe o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja je bil priloga gradiva za vlado – Predloga Zakona o spremembah in dopolnitvah Zakona o socialnem varstvu (EVA 2016-2611-0063). Glede na navedeno, gradivo (Uredba o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja) ni bila ponovno usklajevana. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| / |
| Dne 17.10.2017 je bilo delovno gradivo uredbe objavljeno na spletni strani Ministrstva za delo, družino, socialne zadeve in enake možnosti ter spletni strani E-demokracija in posredovano v medresorsko usklajevanje na Ministrstvo za finance, Ministrstvo za javno upravo in Službo Vlade Republike Slovenije za zakonodajo. Rok za pripombe je bil 2.11.2017. Ministrstvo za finance in Ministrstvo za javno upravo na predlog uredbe nista imela pripomb.Dne 2. 11. 2017 smo na predlog uredbe prejeli mnenje Skupnosti centrov za socialno delo, njeni predlogi so bili upoštevani. Ravno tako so bile upoštevane pripombe kolektiva CSD Lenart, in sicer je Enota Lenart del Centra za socialno delo Maribor. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| dr. Anja Kopač MrakMINISTRICA |

Priloga:

* predlog uredbe
* obrazložitev

**PREDLOG**

EVA 2017-2611-0050

Na podlagi šestega odstavka 49.a člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17 in 54/17) izdaja Vlada Republike Slovenije

**UREDBO**

**o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja**

**1. člen**

Ta uredba določa centre za socialno delo, njihov sedež in teritorialno pristojnost ter enote centra za socialno delo in njihovo območje delovanja.

2. člen

Centri za socialno delo v Republiki Sloveniji so:

1. Center za socialno delo Celje s sedežem v Celju za območja upravnih enot: Celje, Laško, Slovenske Konjice, Šentjur pri Celju in Šmarje pri Jelšah;

2. Center za socialno delo Savinjsko – Šaleška s sedežem v Velenju za območja upravnih enot: Mozirje, Velenje in Žalec;

3. Center za socialno delo Južna Primorska s sedežem v Kopru za območja upravnih enot: Izola, Koper, Piran in Sežana;

4. Center za socialno delo Gorenjska s sedežem v Kranju za območja upravnih enot: Jesenice, Kranj, Radovljica, Škofja Loka in Tržič:

5. Center za socialno delo Osrednja Slovenija – vzhod s sedežem v Domžalah za območja upravnih enot: Domžale, Kamnik in Litija;

6. Center za socialno delo Ljubljana s sedežem v Ljubljani za območja upravnih enot: Grosuplje, Ljubljana, Logatec in Vrhnika;

7. Center za socialno delo Osrednja Slovenija – zahod s sedežem v Kočevju za območja upravnih enot: Kočevje in Ribnica;

8. Center za socialno delo Maribor s sedežem v Mariboru za območja upravnih enot: Lenart, Maribor, Pesnica, Ruše in Slovenska Bistrica;

9. Center za socialno delo Pomurje s sedežem v Murski Soboti za območja upravnih enot: Gornja Radgona, Lendava, Ljutomer in Murska Sobota;

10. Center za socialno delo Severna Primorska s sedežem v Novi Gorici za območja upravnih enot: Ajdovščina, Idrija, Nova Gorica in Tolmin;

11. Center za socialno delo Dolenjska in Bela Krajina s sedežem v Novem mestu za območja upravnih enot: Črnomelj, Metlika, Novo mesto in Trebnje;

12. Center za socialno delo Posavje s sedežem v Krškem za območja upravnih enot: Brežice, Krško in Sevnica;

13. Center za socialno delo Primorsko – Notranjska s sedežem v Postojni za območja upravnih enot: Cerknica, Ilirska Bistrica in Postojna;

14. Center za socialno delo Spodnje Podravje s sedežem na Ptuju za območja upravnih enot: Ormož in Ptuj;

15. Center za socialno delo Koroška s sedežem v Slovenj Gradcu za območja upravnih enot: Dravograd, Radlje ob Dravi, Ravne na Koroškem in Slovenj Gradec in

16. Center za socialno delo Zasavje s sedežem v Trbovljah za območja upravnih enot: Hrastnik, Trbovlje in Zagorje ob Savi.«.

**3. člen**

Enote centrov za socialno delo v Republiki Sloveniji so:

1.Enote Centra za socialno delo Celje so:

* Enota Celje na območju upravne enote Celje,
* Enota Laško na območju upravne enote Laško,
* Enota Slovenske Konjice na območju upravne enote Slovenske Konjice,
* Enota Šentjur pri Celju na območju upravne enote Šentjur pri Celju in
* Enota Šmarje pri Jelšah na območju upravne enote Šmarje pri Jelšah.

2. Enote Centra za socialno delo Savinjsko – Šaleška so:

* Enota Mozirje na območju upravne enote Mozirje,
* Enota Velenje na območju upravne enote Velenje in
* Enota Žalec na območju upravne enote Žalec.

3. Enote Centra za socialno delo Južna Primorska so:

* Enota Izola na območju upravne enote Izola,
* Enota Koper na območju upravne enote Koper,
* Enota Piran na območju upravne enote Piran in
* Enota Sežana na območju upravne enote Sežana.

4. Enote Centra za socialno delo Gorenjska so:

* Enota Jesenice na območju upravne enote Jesenice,
* Enota Kranj na območju upravne enote Kranj,
* Enota Radovljica na območju upravne enote Radovljica,
* Enota Škofja Loka na območju upravne enote Škofja Loka in
* Enota Tržič na območju upravne enote Tržič.

5. Enote Centra za socialno delo Osrednja Slovenija – vzhod so:

* Enota Domžale na območju upravne enote Domžale,
* Enota Kamnik na območju upravne enote Kamnik in
* Enota Litija na območju upravne enote Litija.

6. Enote Centra za socialno delo Ljubljana so:

* Enota Grosuplje na območju upravne enote Grosuplje,
* Enota Ljubljana – Bežigrad na območju upravne enote Ljubljana, izpostava Bežigrad,
* Enota Ljubljana – Center na območju upravne enote Ljubljana, izpostava Center,
* Enota Ljubljana – Moste Polje na območju upravne enote Ljubljana, izpostava Moste – Polje,
* Enota Ljubljana – Šiška na območju upravne enote Ljubljana, izpostava Šiška,
* Enota Ljubljana – Vič Rudnik na območju upravne enote Ljubljana, izpostava Vič – Rudnik,
* Enota Logatec na območju upravne enote Logatec in
* Enota Vrhnika na območju upravne enote Vrhnika.

7. Enote Centra za socialno delo Osrednja Slovenija – zahod so:

* Enota Kočevje na območju upravne enote Kočevje in
* Enota Ribnica na območju upravne enote Ribnica.

8. Enote Centra za socialno delo Maribor so:

* Enota Lenart na območju upravne enote Lenart,
* Enota Maribor – Center na območju krajevnih skupnosti Bresternica-Gaj, Kamnica, Limbuš, Malečnik-Ruperče, Pekre, na območju mestnih četrti Center, Ivan Cankar, Koroška vrata, Magdalena, Nova vas, Radvanje, Studenci, Tabor in na območju dela občine Pesnica,
* Enota Maribor – Tezno na območju krajevne skupnosti Razvanje, na območju mestnih četrti Brezje, Dogoše, Zrkovci, Pobrežje, Tezno in na območju občin Duplek, Hoče-Slivnica, Miklavž na Dravskem polju, Rače-Fram, Starše,
* Enota Pesnica na območju upravne enote Pesnica,
* Enota Ruše na območju upravne enote Ruše in
* Enota Slovenska Bistrica na območju upravne enote Slovenska Bistrica.

9. Enote Centra za socialno delo Pomurje so:

* Enota Gornja Radgona na območju upravne enote Gornja Radgona,
* Enota Lendava na območju upravne enote Lendava,
* Enota Ljutomer na območju upravne enote Ljutomer in
* Enota Murska Sobota na območju upravne enote Murska Sobota.

10. Enote Centra za socialno delo Severna Primorska so:

* Enota Ajdovščina na območju upravne enote Ajdovščina,
* Enota Idrija na območju upravne enote Idrija,
* Enota Nova Gorica na območju upravne enote Nova Gorica in
* Enota Tolmin na območju upravne enote Tolmin.

11. Enote Centra za socialno delo Dolenjska in Bela Krajina so:

* Enota Črnomelj na območju upravne enote Črnomelj,
* Enota Metlika na območju upravne enote Metlika,
* Enota Novo mesto na območju upravne enote Novo mesto in
* Enota Trebnje na območju upravne enote Trebnje.

12. Enote Centra za socialno delo Posavje so:

* Enota Brežice na območju upravne enote Brežice,
* Enota Krško na območju upravne enote Krško in
* Enota Sevnica na območju upravne enote Sevnica.

13. Enote Centra za socialno delo Primorsko – Notranjska so:

* Enota Cerknica na območju upravne enote Cerknica,
* Enota Ilirska Bistrica na območju upravne enote Ilirska Bistrica in
* Enota Postojna na območju upravne enote Postojna.

14. Enote Centra za socialno delo Spodnje Podravje so:

* Enota Ormož na območju upravne enote Ormož in
* Enota Ptuj na območju upravne enote Ptuj.

15. Enote Centra za socialno delo Koroška so:

* Enota Dravograd na območju upravne enote Dravograd,
* Enota Radlje ob Dravi na območju upravne enote Radlje ob Dravi,
* Enota Ravne na Koroškem na območju upravne enote Ravne na Koroškem in
* Enota Slovenj Gradec na območju upravne enote Slovenj Gradec.

16. Enote Centra za socialno delo Zasavje so:

* Enota Hrastnik na območju upravne enote Hrastnik,
* Enota Trbovlje na območju upravne enote Trbovlje in
* Enota Zagorje ob Savi na območju upravne enote Zagorje ob Savi.

**4. člen**

Območje delovanja enot centra za socialno delo za socialno varstvene storitve, postopke v izvrševanju javnih pooblastil ali naloge, ki jih centrom za socialno delo nalagajo drugi predpisi, se določi ob smiselnem upoštevanju 81. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17 in 54/17).

**5. člen**

Direktor centra za socialno delo lahko določi za socialno varstvene storitve, postopke v izvrševanju javnih pooblastil ali naloge, ki jih centrom za socialno delo nalagajo drugi predpisi, drugo enoto centra za socialno delo, kot je tista, v katere območje delovanja sodi zadeva, če je očitno, da se bo tako lažje izvedel postopek, ali če so za to drugi tehtni razlogi.

Sklep izda direktor centra za socialno delo na predlog stranke, ki je sprožila postopek, ali na predlog enote centra za socialno delo.

KONČNI DOLOČBI

**6. člen**

Z dnem uveljavitve te uredbe prenehata veljati:

1. sklep Vlade Republike Slovenije, št. 12200-2/2010/4 z dne 9. 12. 2010 o oblikovanju regijskih služb za koordinacijo in pomoč žrtvam in o določitvi območja njihovega delovanja in
2. sklep ministrstva, pristojnega za socialne zadeve, št. 920-001/03 z dne 25. 11. 2003 o teritorialni pristojnosti centrov za socialno delo Slovenije,

ki pa se uporabljata do 30. septembra 2018.

**7. člen**

Ta uredba začne veljati petnajsti dan po objavi v Uradnem listu Republike Slovenije, uporabljati pa se začne 1. oktobra 2018.

Št. XXXX

Ljubljana, 17. oktobra 2017

EVA 2017-2611-0050

|  |  |
| --- | --- |
|  | Vlada Republike Slovenijedr. Miro Cerarpredsednik |

**OBRAZLOŽITEV**

I. UVOD

Ta uredba določa centre za socialno delo, njihov sedež in teritorialno pristojnost ter enote centra za socialno delo in njihovo območje delovanja.

Pravno podlago za izdajo Uredbe o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja predstavlja šesti odstavek novega 49.a člena Zakona o socialnem varstvu (2. člen Zakona o spremembah in dopolnitvah Zakona o socialnem varstvu (ZSV-H), ki je bil objavljen v Uradnem listu RS, št. 54/2017 z dne 29. 9. 2017). Iz določbe izhaja, da Vlada Republike Slovenije z uredbo določi centre za socialno delo, njihov sedež in teritorialno pristojnost ter enote centra za socialno delo in njihova območja delovanja, tako da je zagotovljeno racionalno in učinkovito opravljanje nalog.

Rok za izdajo uredbe je v treh mesecih od uveljavitve Zakona o spremembah in dopolnitvah Zakona o socialnem varstvu (ZSV-H). Ker je ZSV-H pričel veljati dne 14. 10. 2017, se rok za izdajo te uredbe izteče dne 14. 1. 2018.

Na podlagi ZSV-H bo izpeljano organizacijsko prestrukturiranje centrov za socialno delo kot del reorganizacije centrov za socialno delo. Sama reorganizacija centrov za socialno delo vključuje tri med seboj povezane projekte:

* + spremembo oziroma poenostavitev postopkov uveljavljanja pravic iz javnih sredstev z uvedbo informativnega izračuna,
	+ uvajanje socialne aktivacije kot novega pristopa pri delu s prejemniki socialnih transferjev v socialnem varstvu in
	+ novo organizacijsko strukturo centrov za socialno delo.

Centri za socialno delo so na podlagi določil Zakona o socialnem varstvu ustanovljeni kot javni socialnovarstveni zavodi, ki se ukvarjajo s preprečevanjem in podporo pri razreševanju socialnih stisk ter težav posameznikov, družin in posameznih ranljivih skupin prebivalstva. Opravljajo naloge, ki so jim z zakonom poverjene kot javna pooblastila ter naloge, ki jih centrom za socialno delo nalagajo drugi predpisi. Centri za socialno delo opravljajo tudi socialno varstvene storitve ter druge storitve in naloge, če je to potrebno zaradi odpravljanja socialnih stisk in težav v posameznem okolju.

Sedanja praksa kaže na preveliko razdrobljenost centrov za socialno delo, na neprimerljivost centrov za socialno delo po velikosti, kar pri manjših centrih za socialno delo pomeni manjše možnosti timskega dela, interdisciplinarnega pristopa ter manj možnosti imenovanja nevtralnih članov strokovnih komisij. Pri manjših centrih za socialno delo prihaja do pomanjkanja specialistov različnih strok, pri njih se nekateri postopki in javna pooblastila izvajajo redko in zaradi tega razloga pri nekaterih postopkih praksa ni povsem utečena. Zaradi naraščanja socialne problematike se centri za socialno delo soočajo z vse večjimi potrebami po novem, hitrem in učinkovitem načinu ukrepanja. V obstoječi organizaciji centrov za socialno delo se kot slabost kaže pomanjkanje specializacije ali pa je ta zelo ozka, tudi zaradi posameznih redkih ukrepov je malokrat uporabljena in se zato ukrepi ne izvedejo.

Z reorganizacijo centrov za socialno delo, katere pravno podlago predstavlja ZSV-H, se omenjene slabosti zmanjšajo.

Namesto sedanjih 62 centrov za socialno delo se predvideva ustanovitev 16 centrov za socialno delo, ki bodo pokrivali večji teritorij. Spojitev več centrov za socialno delo v večji center za socialno delo, ki bo krajevno pristojen na območju vseh spojenih centrov za socialno delo, bo omogočila kadrovsko raznolikost in različne strokovne profile. Novoustanovljeni centri za socialno delo se bodo v pravnem prometu šteli kot univerzalni pravni nasledniki spojenih centrov za socialno delo, zato bodo z dnem vpisa spojitve centrov za socialno delo v sodni register prevzeli delo od centrov za socialno delo, ki se bodo spojili, vse javne uslužbence, premoženje, sredstva, opremo, pravice in obveznosti.

Centri za socialno delo bodo poleg delovanja na sedežu lahko poslovali tudi zunaj sedeža, in sicer na enotah. Enote bodo poslovale v krajih, kjer imajo sedež zdajšnji centri za socialno delo, tako da bo vzpostavljenih 62 enot centrov za socialno delo. Centri za socialno delo bodo določeni z uredbo Vlade Republike Slovenije, ravno tako njihova teritorialna pristojnost ter sedež. Uredba bo določila tudi enote ter njihovo območje delovanja.

II. VSEBINSKA OBRAZLOŽITEV PREDLAGANIH REŠITEV

K 1. členu:

Določba opredeljuje vsebino, ki jo ureja ta uredba.

K 2. členu:

Določeni so centri za socialno delo, njihov sedež in upravne enote, ki jih centri za socialno delo pokrivajo. Ustanovljenih bo 16 centrov za socialno delo na območju Republike Slovenije.

K 3. členu:

Iz določbe izhaja določitev enot posameznih centrov za socialno delo ter upravno enoto, na območju katere je enota centra za socialno delo ustanovljena. Na območju upravne enote Maribor bosta organizirani dve enoti (Enota Maribor – Center in Enota Maribor – Tezno), ki bosta delovali na območjih krajevnih skupnosti, mestnih četrti in občin.

K 4. členu:

Zakon o socialnem varstvu v 81. členu določa krajevno pristojnost v zadevah, za katere so pristojni centri za socialno delo. Prvi in drugi odstavek določata krajevno pristojnost za polnoletno osebo (njeno stalno/začasno prebivališče oziroma kraj, kjer je nastal povod za postopek). Tretji odstavek določa, da se krajevna pristojnost za mladoletno osebo določa po stalnem oziroma začasnem prebivališču staršev. Četrti odstavek določa krajevno pristojnost v zadevah, v katerih se upravičenost do pravice ugotavlja za vso družino (dejansko prebivališče oziroma stalno/začasno prebivališče večine družinskih članov). Peti odstavek pa določa izjemo od določil o krajevni pristojnosti za izvajanje socialno varstvene storitve prva socialna pomoč, in sicer bodo centri za socialno delo (od 1. 10. 2018, ko bodo centri za socialno delo spojeni) za to storitev krajevno pristojni na teritoriju celotne države.

Glede na to, da bodo enote centrov za socialno delo organizirane na enakih območjih kot upravne enote, z izjemo dveh enot znotraj Centra za socialno delo Maribor (kot določa 3. člen te uredbe), je potrebno določiti območja, na katerih bodo enote centrov za socialno delo delovale. Pri določitvi območja delovanja notranjih organizacijskih enot centrov za socialno delo se bo upoštevala določba 81. člena Zakona o socialnem varstvu o določitvi krajevne pristojnosti centrov za socialno delo. Zgolj socialno varstveno storitev prva socialna pomoč bodo lahko osebe uveljavljale na katerikoli enoti centra za socialno delo. Preostale socialno varstvene storitve, postopke v izvrševanju javnih pooblastil in druge naloge pa bodo enote centrov za socialno delo vodile, upoštevajoč določbo Zakona o socialnem varstvu o krajevni pristojnosti.

K 5. členu:

85. člen Zakona o socialnem varstvu ureja prenos krajevne pristojnosti z enega centra za socialno delo na drugega. Ministrstvo, pristojno za socialno varstvo, odloči o predlogu za prenos krajevne pristojnosti z enega centra za socialno delo na drugega na predlog pristojnega centra za socialno delo.

Glede na to, da bodo centri za socialno delo poslovali na enotah, kjer se bo opravljala večina strokovnega dela (socialno varstvene storitve, javna pooblastila in druge naloge), bodo po 5. členu uredbe stranke imele možnost, da jih bo obravnavala druga enota. Stranka, na zahtevo katere se je postopek uvedel, ali enota centra za socialno delo bo lahko predlagala, da se določi drugo enoto znotraj istega centra za socialno delo za vodenje določenega postopka. O predlogu bo s sklepom odločil direktor centra za socialno delo.

K 6. členu:

Vlada Republike Slovenije je dne 9.12.2010 na podlagi 16. člena Zakona o preprečevanju nasilja v družini izdala sklep št. 12200-2/2010/4 o oblikovanju regijskih služb za koordinacijo in pomoč žrtvam in o določitvi območja njihovega delovanja. Iz sklepa izhaja, pri katerih centrih za socialno delo se oblikujejo regijske službe za koordinacijo in pomoč žrtvam, na območju katerih centrov za socialno delo deluje posamezna regijska služba ter določa, kako so regijske službe sestavljene (regijski koordinator za preprečevanje nasilja, interventna služba in krizni centri). Glede na to, da ob reorganizaciji centrov za socialno delo ne bo več regijskih služb za koordinacijo in pomoč žrtvam, ki bi delovale na območju več centrov za socialno delo, je potrebno odločiti o prenehanju veljavnosti sklepa, ki ga je sprejela Vlada Republike Slovenije.

Ministrstvo, pristojno za socialne zadeve, je s sklepom št. 920-001/03 z dne 25.11.2003 določilo teritorialno pristojnost centrov za socialno delo, in sicer so centri za socialno delo teritorialno pristojni za območja upravnih enot v skladu z Uredbo o teritorialnem obsegu upravnih enot v Republiki Sloveniji. Ker bodo centri za socialno delo spojeni in izrecno določeni s to uredbo, bo sklep ministrstva prenehal veljati.

Oba sklepa se bosta uporabljala do začetka uporabe te uredbe, ko bo izvedena reorganizacija centrov za socialno delo.

K 7. členu:

Končna določba določa kot začetek veljavnosti uredbe petnajst dni od objave v Uradnem listu Republike Slovenije. Uporaba uredbe je zamaknjena na datum 1. 10. 2018, ki je tudi datum začetka uporabe ZSV-H. S tem datumom bodo centri za socialno delo spojeni v 16 novih pravnih subjektov.